
74                                                  DR 31.7.2018                                                                         

 

 

Setengah daripada 34,000 itu adalah wanita, pada ketika ini mereka, jika cuti 
bersalin, mereka tidak diberi elaun. Maknanya mereka tidak ada cuti khas ketika bersalin. 
Jadi mohon pihak kementerian menimbang perkara ini. Terima kasih. 

Dato’ Seri Dr. Wan Azizah Wan Ismail: Terima kasih Yang Berhormat Sik.  In syaa 
Allah kalau ada peruntukan daripada kementerian, sedia melibatkan dana.  Seterusnya, saya 
juga ingin memperingatkan bahawa masalah serta gejala sosial juga merupakan 
tanggungjawab semua dan ianya hasil daripada kelemahan daripada dalam bidang 
pendidikan, ekonomi dan lain-lain.  Ada banyak faktor.  Oleh itu sememangnya bukan saja 
memerlukan kerjasama padu daripada semua agensi kerajaan malah di peringkat komuniti 
dan dari Ahli-ahli Yang Berhormat juga. 

Saya ingin menyeru kepada semua Ahli-ahli Yang Berhormat untuk terus 
menyokong usaha-usaha kerajaan, khususnya Kementerian Pembangunan Wanita, 
Keluarga dan Masyarakat bagi memastikan setiap lapisan masyarakat dan semua rakyat 
menerima faedah dan terus dilindungi demi kesejahteraan negara.   

Terima kasih. Sekian, wabillahitaufiq walhidayah, Assalammualaikum 
warahmatullahi wabarakatuh. 

 Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Timbalan Perdana Menteri merangkap Menteri Pembangunan Wanita, Keluarga 
dan Masyarakat yang telah menjawab dalam tempoh satu jam 20 minit.  

Sekarang saya menjemput Menteri Kewangan untuk memberi jawapannya.  Silakan. 

 

4.28 ptg. 

Menteri Kewangan [Tuan Lim Guan Eng]: Terima kasih Timbalan Yang di-Pertua.  
Sebelum saya menjawab pertanyaan-pertanyaan yang telah dibangkitkan oleh Ahli-ahli Yang 
Berhormat, izinkan saya menzahirkan setinggi-tinggi penghargaan dan jutaan terima kasih 
ke atas Titah Diraja semasa Majlis Istiadat Pembukaan Mesyuarat Penggal Pertama, 
Parlimen Ke-14 tahun 2018 pada 17 Julai ini. 

Titah Diraja adalah amat jelas. Semasa kita menjunjung kasih saya juga ingin 
ucapkan terima kasih kepada 30 Ahli Parlimen yang telah dalam perbahasan mereka telah 
menyentuh tentang portfolio Menteri Kewangan. Semua pandangan, teguran dan cadangan 
yang diberikan akan diambil kira dan amatlah dihargai oleh pihak Kementerian Kewangan. 

Tuan Yang di-Pertua, izinkan saya memberi penjelasan ke atas beberapa perkara 
yang telah dibangkitkan di bawah tanggungjawab pihak kementerian berdasarkan isu-isu 
yang telah dibangkitkan. 

■1630 

Pertama, Yang Berhormat Ketua Pembangkang yang telah membangkitkan tentang 
hutang rasmi. Beliau menyatakan pertikaian tentang hutang rasmi yang mencecah RM1 trilion 
seperti mana yang diumumkan oleh Yang Amat Berhormat Perdana Menteri. Seperti yang 
dimaklumkan oleh semua, Kerajaan Persekutuan tidak pernah mempertikaikan dalam aspek 
jumlah hutang rasmi sebanyak RM687 bilion iaitu apa yang kita sebut sebagai hutang secara 
langsung, direct debt atau 50.8 peratus daripada KDNK.  

Apa yang Kerajaan Persekutuan yang baharu tekankan adalah keperluan untuk 
cakap benar kerana kalau kita lihat jumlah hutang dan liabiliti Kerajaan Persekutuan, kita 
kena juga lihat daripada aspek hutang yang sebenarnya ditanggung dan mulai dibayar oleh 
Kerajaan Persekutuan iaitu apabila kita mengambil kira liabiliti, contingent liability,  jaminan 
Kerajaan Persekutuan yang telah pun menjadi hakikat atau apa yang kita sebut dalam 
bahasa Inggeris, dengan izin, ialah when the contingent liability and the corporate guarantees 
have crystalized into a direct debt.  

 

 



Setengah daripada 34,000 itu adalah wanita, pada ketika ini mereka, jika cuti bersalin, mereka tidak diberi elaun. Maknanya mereka tidak ada cuti khas ketika bersalin. Jadi mohon pihak kementerian menimbang perkara ini. Terima kasih. Dato' Seri Dr. Wan Azizah Wan Ismail: Terima kasih Yang Berhormat Sik. In syaa Allah kalau ada peruntukan daripada kementerian, sedia melibatkan dana. Seterusnya, saya juga ingin memperingatkan bahawa masalah serta gejala sosial juga merupakan tanggungjawab semua dan ianya hasil daripada kelemahan daripada dalam bidang pendidikan, ekonomi dan lain-lain. Ada banyak faktor. Oleh itu sememangnya bukan saja memerlukan kerjasama padu daripada semua agensi kerajaan malah di peringkat komuniti dan dari Ahli-ahli Yang Berhormat juga. Saya ingin menyeru kepada semua Ahli-ahli Yang Berhormat untuk terus menyokong usaha-usaha kerajaan, khususnya Kementerian Pembangunan Wanita, Keluarga dan Masyarakat bagi memastikan setiap lapisan masyarakat dan semua rakyat menerima faedah dan terus dilindungi demi kesejahteraan negara. Terima kasih. Sekian, wabillahitaufiq walhidayah, Assalammualaikum warahmatullahi wabarakatuh. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Perdana Menteri merangkap Menteri Pembangunan Wanita, Keluarga dan Masyarakat yang telah menjawab dalam tempoh satu jam 20 minit. Sekarang saya menjemput Menteri Kewangan untuk memberi jawapannya. Silakan. 4.28 ptg. Menteri Kewangan [Tuan Lim Guan Eng]: Terima kasih Timbalan Yang di-Pertua. Sebelum saya menjawab pertanyaan-pertanyaan yang telah dibangkitkan oleh Ahli-ahli Yang Berhormat, izinkan saya menzahirkan setinggi-tinggi penghargaan dan jutaan terima kasih ke atas Titah Diraja semasa Majlis Istiadat Pembukaan Mesyuarat Penggal Pertama, Parlimen Ke-14 tahun 2018 pada 17 Julai ini. Titah Diraja adalah amat jelas. Semasa kita menjunjung kasih saya juga ingin ucapkan terima kasih kepada 30 Ahli Parlimen yang telah dalam perbahasan mereka telah menyentuh tentang portfolio Menteri Kewangan. Semua pandangan, teguran dan cadangan yang diberikan akan diambil kira dan amatlah dihargai oleh pihak Kementerian Kewangan. Tuan Yang di-Pertua, izinkan saya memberi penjelasan ke atas beberapa perkara yang telah dibangkitkan di bawah tanggungjawab pihak kementerian berdasarkan isu-isu yang telah dibangkitkan. #1630 Pertama, Yang Berhormat Ketua Pembangkang yang telah membangkitkan tentang hutang rasmi. Beliau menyatakan pertikaian tentang hutang rasmi yang mencecah RM1 trilion seperti mana yang diumumkan oleh Yang Amat Berhormat Perdana Menteri. Seperti yang dimaklumkan oleh semua, Kerajaan Persekutuan tidak pernah mempertikaikan dalam aspek jumlah hutang rasmi sebanyak RM687 bilion iaitu apa yang kita sebut sebagai hutang secara langsung, direct debt atau 50.8 peratus daripada KDNK. Apa yang Kerajaan Persekutuan yang baharu tekankan adalah keperluan untuk cakap benar kerana kalau kita lihat jumlah hutang dan liabiliti Kerajaan Persekutuan, kita kena juga lihat daripada aspek hutang yang sebenarnya ditanggung dan mulai dibayar oleh Kerajaan Persekutuan iaitu apabila kita mengambil kira liabiliti, contingent liability, jaminan Kerajaan Persekutuan yang telah pun menjadi hakikat atau apa yang kita sebut dalam bahasa Inggeris, dengan izin, ialah when the contingent liability and the corporate guarantees have crystalized into a direct debt.